Държавен вестник, бр. 28, 2011 г., стр. 27

БРОЙ  28	
Д Ъ Р Ж А В Е Н  В Е С Т Н И К 	
СТР.  27  
професия и на специализация в областта на 
здравеопазването (обн., ДВ, бр. 100 от 2005 г.; 
изм. и доп., бр. 82 от 2006 г., бр. 92 от 2007 г. 
и бр. 79 от 2009 г.).
Министър-председател:
Бойко Борисов
Главен секретар на Министерския съвет:
Росен Желязков
НАРЕДБА
за условията и реда за издаване на удостове­
рения, свързани с придобита професионална 
квалификация на територията на Републи­
ка България, необходими за достъп или за 
упражняване на регулирана професия на 
територията на друга държава членка
Раздел I
Общи положения
Чл. 1. (1) С наредбата се определят усло­
вията и редът за издаване на удостоверения, 
свързани с придобита професионална квалифи­
кация на територията на Република България, 
необходими за достъп или за упражняване на 
регулирана професия на територията на друга 
държава членка.
(2) Наредбата не се прилага за издаване на 
удостоверения, свързани с придобита професи­
онална квалификация по регулирана професия 
в областта на водния и въздушния транспорт.
Чл. 2. Удостоверения, свързани с придобита 
професионална квалификация на територията 
на Република България, необходими за достъп 
или за упражняване на регулирана професия 
на територията на друга държава членка, се 
издават на български граждани, на граждани 
на държави членки или на граждани на трети 
страни.
Чл. 3. (1) Когато придобитата професионална 
квалификация е по регулирана на територията на 
Република България професия, удостоверенията 
по чл. 2 се издават от органа по признаване 
по смисъла на чл. 4 от Закона за признаване 
на професионални квалификации.
(2) Когато придобитата професионална 
квалификация е по професия, която не е регу­
лирана на територията на Република България, 
удостоверенията по чл. 2 се издават от изпъл­
нителния директор на Националния център за 
информация и документация.
Чл. 4. Удостоверенията по чл. 2 съдържат 
информация най-малко за:
1. придобитата професионална квалификация 
на територията на Република България;
2. съответствието на придобитата квалифи­
кация с изискванията на Директива 2005/36/ЕС 
на Европейския парламент и на Съвета относно 
признаването на професионални квалифика­
ции (ОВ, L 255, 30/09/2005) или наличието на 
придобити права по смисъла на чл. 23, ал. 1 
от Директива 2005/36/ЕО;
3. правото на заявителя да упражнява съот­
ветната професия на територията на Република 
България;
4. това, дали професията е регулирана в 
Република България;
5. квалификационното ниво съгласно чл. 11 
от Директива 2005/36/ЕО;
6. административни наказания, свързани с 
правото за упражняване на професията;
7. притежавания професионален опит, свър­
зан с професионалната квалификация, за която 
се иска издаването на удостоверение – само за 
удостоверението за професиите в областта на 
ветеринарната медицина.
Чл. 5. (1) За издаване на удостоверение за 
придобита професионална квалификация се 
заплаща такса, когато органът по признава­
не е държавен орган, или цена на услугата, 
когато органът по признаване не е държавен 
орган, съгласно § 4, ал. 3 и 4 от допълнител­
ните разпоредби на Закона за признаване на 
професионални квалификации.
(2) Таксата или цената на услугата са в 
зависимост от срока, в който заявителят иска 
издаването на удостоверение.
(3) Срокът за изпълнение на услугата е 
30-дневен за стандартна услуга и 10 работни дни 
за бърза услуга, при условие че компетентният 
орган е предвидил бърза услуга.
Раздел II
Ред за издаване на удостоверенията
Чл. 6. (1) Желаещите да получат удостовере­
ние за професионална квалификация, придобита 
на територията на Република България,  подават 
заявление до съответния орган по чл. 3.
(2) Заявлението по ал. 1 се издава по обра­
зец, утвърден от органа  по чл. 3.
(3) В заявлението се посочва:
1. за каква професионална квалификация се 
иска издаването на удостоверението;
2. за коя държава се иска издаването на 
удостоверението.
(4) Към заявлението се прилагат:
1. копие на документ за самоличност;
2. копие на дипломи, удостоверения, свиде­
телства и други документи, доказващи придо­
битата професионална квалификация на тери­
торията на Република България в случаите, в 
които се прилага общата система за признаване 
на професионални квалификации;
3. копие на документ за членство в профе­
сионална организация, ако заявителят членува 
в такава;
4. копие на документ за идентичност на 
лице с различни имена;
5. писмена декларация от заявителя, че не му 
е отнето правото за упражняване на професията;
6. документ за платена държавна такса или 
за платена цена на услугата за издаване на 
удостоверението;
7. други необходими документи по преценка 
на компетентния орган по признаването.